ddrg/super_eurlex huggingface dataset:
(1)

Määrusega (EÜ) nr 999/2001 kehtestatakse loomade transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Kõnealuse määruse artikli 1 kohaselt kohaldatakse neid eeskirju elusloomade ja loomsete saaduste tootmise ja turustamise suhtes. Seepärast on vaja määrata liikmesriikide, kolmandate riikide või nende piirkondade (edaspidi „riigid või piirkonnad”) veiste spongioosse entsefalopaatia staatus (BSE staatus) liigitades need riigid või piirkonnad BSE ohu alusel ühte kolmest kategooriast, nagu on sätestatud kõnealuse määruse artikli 5 lõikes 1.
(4)

Nende liikmesriikide puhul, kus juba kasutatakse vabatahtlikku ümbersuunamist, peaks käesoleva määrusega sätestatud uus vabatahtliku ümbersuunamise kord võimalusel vältima kõrvalekaldumist olemasolevast mehhanismist, vältimaks seda, et põhjustatakse tarbetut halduskoormust ning muudetakse mitu aastat kehtinud rakenduskorda, millega põllumajandustootjad on ennast nii praktikas kui ka majanduslikust seisukohast kohandanud. Seega tundub olevat asjakohane, et liikmesriikidele, kes kohaldavad käesoleva määruse jõustumisel vabatahtlikku ümbersuunamist, antakse õigus säilitada oma kehtiva süsteemi teatavaid hästitoimivaid osi, vältides samal ajal põllumajandustootjate põhjendamatut ebavõrdset kohtlemist. Lisaks peaks selle tagamiseks, et uus kord oleks kooskõlas ühtse otsemaksete kava rakendamise korraga, saama piirkondade kaupa eristatud vabatahtliku ümbersuunamise määrasid kasutada üksnes need liikmesriigid, kes kohaldavad ühtset otsemaksete kava piirkondlikul tasandil vastavalt määruse (EÜ) nr 1782/2003 artiklis 58 ettenähtule.
(5)

Importijal on võimalik valida täiendava tollimaksu arvutamise aluseks midagi muud peale tüüpilise hinna. Sel juhul tuleks ette näha nõue esitada tüüpiliste hindade alusel arvutatud täiendavate tollimaksudega samaväärne tagatis. Tagatis tagastatakse, kui määratud tähtajaks esitatakse tõend selle kohta, et kõnealuse saadetise müügitingimused on täidetud. A posteriori kontrollimistega seoses tuleks täpsustada, et tasumisele kuuluvad tollimaksud nõutakse sisse vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) ( 5 ) artiklile 220. On õiglane sätestada, et kõikide kontrollimistega seoses tasutavatelt tollimaksudelt tuleb maksta intressi. Piima ja piimatoodete hindade kontrollimise aluseks olevate andmete korrapärasel jälgimisel ilmneb, et teatavate toodete impordiks tuleb kehtestada täiendav tollimaks, võttes arvesse päritolust sõltuvaid hinnaerinevusi; seetõttu tuleb need hinnad avaldada.
(160)

Kõiki huvitatud isikuid teavitati olulistest asjaoludest ja kaalutlustest, mille alusel kavatsetakse esitada soovitus olemasolevate meetmete säilitamiseks. Samuti anti neile aega teavitamise järel vastuväidete esitamiseks. India valitsus esitas märkused kahjuaspektide kohta, väites, et ei olnud näidatud, et ühenduse tootmisharu oleks kannatanud jätkuvat kahju ning et Indiast pärit impordi surve ei olnud põhjus, miks ühenduse tootjad ei kajastanud tooraine kallinemist täiel määral müügihinnas. Tuleb meenutada, et nii nagu ühenduse tootmisharu olukorra analüüsis näidatud, halvenes selle finantsolukord ning nagu on näidatud põhjenduses 127, avaldas asjaomasest riigist pärit impordi madal hinnatase selget survet ühenduse tootmisharu hindadele. Võttes arvesse subsideeritud impordi väikeseid koguseid käesolevas aegumise läbivaatamises, tuli uurida kahju kordumise tõenäosust. Sellega seoses järeldati, et meetmete puudumisel oleks Indiast pärit madala hinnaga impordi suurenenud mahul negatiivne mõju ühenduse tootmisharu olukorrale, nagu on näidatud põhjenduses 127. Lisaks sellele väitis üks India eksportija, et meetmete puudumise korral on ebatõenäoline, et India suunaks müügi ümber ühendusse. See eksportija väitis, et tekkivad turud on palju atraktiivsemad kui ühendus ning et nõudlus India siseturul kasvab kiiresti ja seepärast ei ole üle vaba tootmisvõimsust. Siiski tuleb meeles pidada, et vaatamata suurenenud nõudlusele India turul, näitas äriühingute tasandil läbi viidud uurimine vaba võimsuse olemasolu, mida kinnitasid ka turu-uuringud. Seepärast leiti, et esitatud teavitamisjärgsed märkused ei anna põhjust järelduste muutmiseks.
(70)

Dumpingu suurust analüüsides arvestatakse asjaolu, et praegu on jõus meetmed kahjustava dumpingu kõrvaldamiseks. Nagu eespool märgitud, viitab olemasolev teave sellele, et üks valimisse kuuluvatest eksportivatest tootjatest jätkab dumpinguhindadega müüki ühendusele. Kuigi kindlakstehtud dumpingumarginaal on märkimisväärne, ei olnud selle mõju uurimisperioodil ühenduse tootmisharule märkimisväärne, arvestades, et Indiast pärit dumpinguhindadega impordi ning sellise impordi turuosa, mille puhul selgus meetmetest kõrvalehoidmine, moodustas 1 % ühenduse kogutarbimisest. Jindal aitas kindlasti kaasa ühenduse tootmisharu olukorra raskenemisele. Siiski tuleks arvesse võtta ka seda, et isegi kui Jindali import analüüsist välja jätta, ei oleks ühenduse tootmisharu olnud võimeline toibuma varasemast dumpingust pärast dumpinguvastaste meetmete kehtestamist 2001. aastal meetmetest kõrvalehoidmise tõttu (sellevastased meetmed võeti vastu alles 2004. aasta lõpuks) ja sobimatute kohustuste tõttu, mis alles möödunud aastal kehtetuks tunnistati. Ei tohi unustada, et enne meetmetest kõrvalehoidmise vastaste tollimaksude kehtestamist ja kohustuste kehtetuks tunnistamist oli India äriühingute dumpinguhinnaga impordi tase üle kolme korra kõrgem kui uurimisperioodil.
(17)

Komisjon otsis ja kontrollis kõiki andmeid, mida ta oma analüüside jaoks vajalikuks pidas, ning tegi kontrollkäike järgmiste äriühingute valdustes. a) India Eksportivad tootjad — Pearl Engineering Polymers Ltd., Delhi — SENPET, endine Elque Polyesters Ltd., Calcutta — Futura Polyesters Ltd., Chennai Seotud eksportijad — Plastosen Ltd., Calcutta, (seotud äriühinguga SENPET, endine Elque Polyesters Ltd.) b) Indoneesia Eksportivad tootjad — P.T. Polypet Karyapersada, Jakarta — P.T. Petnesia Resindo, Tangerang c) Malaisia Eksportivad tootjad — MPI Polyester Industries Sdn. Bhd, Selangor — Hualon Corporation (M) Sdn. Bhd., Kuala Lumpur d) Korea Vabariik Eksportivad tootjad — SK Chemicals Co. Ltd., Söul — Huvis Corp., Söul (seotud äriühinguga SK Chemicals Co Ltd.) — KP Chemicals Corp., Söul — Honam Petrochemicals Corp., Söul (seotud äriühinguga KP Chemicals Co Ltd.) Korea Vabariigis asuvad seotud turustajad/importijad — SK Networks Ltd., Söul (seotud äriühinguga SK Chemicals Co Ltd.) — Lotte Trading Ltd., Söul, Korea Vabariik (seotud äriühinguga KP Chemicals Co Ltd) — Lotte Daesan Ltd., Korea Vabariik (seotud äriühinguga KP Chemicals Co Ltd) Ühenduses asuvad seotud turustajad/importijad — SK Networks Deutschland GmbH, Frankfurt/Main, Saksamaa (seotud äriühinguga SK Chemicals Co Ltd.) — SK Eurochem, Varssavi, Poola (seotud äriühinguga SK Chemicals Co Ltd.) e) Taiwan Eksportivad tootjad — Shinkong Synthetic Fibers Corporation, Taipei — Far Eastern Textile Ltd., Taipei f) Tai Eksportiv tootja — Bangkok Polyester Public company Ltd, Bangkok, Tai g) Ühenduse tootjad — Voridian BV (Madalmaad) — M & G Polimeri Italia Spa (Itaalia) — Equipolymers Srl (Itaalia) — La Seda de Barcelona SA (Hispaania) — Novapet SA (Hispaania) — Selenis Industria de Polímeros SA (Portugal) — Selenis Itália Spa (Itaalia) h) Ühenduse tarnijad — Interquisa SA (Hispaania) i) Sõltumatud importijad ühenduses — Global Service International SRL (Itaalia) j) Ühenduse kasutajad — Coca Cola Enterprises Europe Ltd (Belgia)
(4)

Euroopa Toiduohutusamet (edaspidi „toiduohutusamet”) otsustas oma 20. oktoobri 2005. aasta arvamuses, et monensiinnaatrium (Coxidin) ei mõju kahjulikult loomade ja inimeste tervisele ega keskkonnale. ( 2 ) Toiduohutusamet jõudis ka järeldusele, et monensiinnaatrium (Coxidin) ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada selle lubamist. Kõnealuse arvamuse kohaselt võib nimetatud toodet edukalt kasutada koktsidioosi tõrjeks. Kõnealuses arvamuses kinnitati ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas. Toiduohutusamet otsustas, et on vaja kehtestada jääkide piirnormid. Jääkide piirnorme ei olnud siiski võimalik kehtestada, sest taotleja ei esitanud nõutavat teavet. Pärast vajalike andmete saamist võttis toiduohutusamet 21. novembril 2006 vastu arvamuse, ( 3 ) milles tehti ettepanek kehtestada jääkide ajutised piirnormid. Käesoleva määruse lisas sätestatud piirnormid tuleb võibolla läbi vaadata vastavalt tulemustele, mis Euroopa Ravimihindamisamet saab kõnealuse toimeaine edaspidise hindamise käigus.
(1) Käesolev loetelu ei ole täielik, vaid mõeldud üksnes nende Euroopa paiksete linnuliikide identifitseerimiseks, kes elunevad kodulindude vahetus läheduses (eriti Loode-Euroopas) ja kellel on teoreetiliselt kõrge potentsiaal edasi kanda kõrge patogeensusega linnugripi alatüüpi H5N1 potentsiaalselt nakatunud sümptomiteta metslindudelt (“sillaliigid”). Loetelu põhineb EFSA loomatervishoiu ja loomade heaolu komisjoni 12. mail 2006. aastal vastuvõetud teaduslikul arvamusel “Migratory birds and their possible role in the spread of highly pathogenic avian influenza” ning ORNISe komitee ja Euroopa Komisjoni keskkonna peadirektoraadi (DG ENV) töövõtjate poolt tehtud tööl. On siiski võimalik, et käesolevat loetelu ajakohastatakse, kui saavad kättesaadavaks edasiste teadusuuringute tulemused. Eelkõige on DG ENV teinud Wetland international’ile ja EURINGile ülesandeks läbi vaadata kõrgema riskiteguriga liikide ja kohtade esialgne analüüs, seda ajakohastada ja laiendada, võttes arvesse H5N1 puhanguid Euroopas 2006. aastal, samuti välja selgitada muud kõrge riskiteguriga linnuliigid, kes võiksid toimida sillaliikidena metslindude ning kodulindude ja/või inimeste vahel Euroopa eri osades. Tulemused tuleks teha kättesaadavaks enne juuni lõppu 2007.
(4)

Euroopa Toiduohutusametile on laekunud mitmeid taotlusi alatiselt märgistamise nõudest vabastamise kohta. Need taotlused käsitlevad aineid, millele on direktiiviga 2005/26/EÜ antud ajutine vabastus. Euroopa Toiduohutusameti arvamuste ja muu olemasoleva teabe alusel võib järeldada, et teatud toidu koostisosad või nendest saadud ained, mis on loetletud direktiivi 2000/13/EÜ IIIa lisas, teatavatel tingimustel tõenäoliselt ei põhjusta tundlikel inimestel ebasoovitavaid kõrvaltoimeid.
(7)

Meede on proportsionaalne seatud eesmärkidega, kuna seda ei kavandata kohaldada üldiselt, vaid ainult konkreetsete kõrge riskiga sektorite puhul, mis hõlmavad teatavaid täpselt määratletud tooteid, mille puhul maksudest kõrvalehoidumise osakaalu ja suuruse tõttu on jäänud saamata olulist maksutulu. Kuna kõnealune sektor on väikene, ei saa erandit pidada samaväärseks üldmeetmega.
(6)

Käesoleva määruse näol on tegemist eriseadusega, millega kehtestatakse direktiivis 2001/83/EÜ sätestatut täiendavad sätted. Määruse reguleerimisala peaks hõlmama uudseid ravimeid, mis on ette nähtud turustamiseks liikmesriikides ning mida valmistatakse kas tööstuslikult või mille tootmisel kasutatakse tööstuslikke protsesse hõlmavaid meetodeid, vastavalt ühenduse üldisele ravimialaste õigusaktide reguleerimisalale, mis on sätestatud direktiivi 2001/83/EÜ II jaotises. Uudsed ravimid, mis valmistatakse erandkorras vastavalt kindlatele kvaliteedinõuetele ning mida kasutatakse sama liikmesriigi haiglas arsti ainuisikulisel kutsealasel vastutusel, et järgida konkreetsele patsiendile väljastatud individuaalset tellimustoote ettekirjutust, tuleks käesoleva määruse reguleerimisalast välja jätta, tagades samaaegselt, et ei rikuta asjakohaseid kvaliteeti ja ohutust käsitlevaid ühenduse eeskirju.
(2)

Küpros esitas 2005. aastal kaheaastase kitsede TSE-resistentsete genotüüpide uurimise programmi, et taotleda ühenduselt rahalist toetust. Uurimuse eesmärk on jätkata selle liikmesriigi kitsede PrP geeni uurimist, et kinnitada varasema uurimuse tulemusena leitud spetsiifilist PrP polümorfismi, mis osutab resistentsusele TSEde suhtes, ning hinnata andmeid, et määrata kindlaks TSE-resistentsete PrP geenide algne esinemissagedus kitsede hulgas. Küprosel on TSEd kitsede hulgas väga levinud ja seetõttu sobib see liikmesriik niisuguse katseprojekti teostajaks. Uurimust alustati 1. jaanuaril 2006.
(4)

Määruse (EÜ) nr 378/2007 artikli 3 lõikes 2 on sätestatud, et iga liikmesriik, mis kohaldab käesoleva artikli lõike 1 alusel piirkondade kaupa eristatud vabatahtliku ümbersuunamise määrasid, esitab kahe kuu jooksul pärast käesoleva määruse jõustumist ajavahemiku 2007–2012 kohta komisjonile kontrollimiseks teabe, mis käsitleb a) vabatahtliku ümbersuunamise iga-aastased määrasid iga piirkonna ning kogu territooriumi kohta; b) iga-aastaseid vabatahtlikust ümbersuunamisest tulenevaid vähendamiste kogusummasid; c) vajadusel, iga-aastast täiendavate summade, mis on vajalikud kõnealuse määruse artikli 1 lõike 3 teises lõigus nimetatud täiendava toetussumma katmiseks, kogusummat; ning d) statistilisi ja muid andmeid, mida kasutatakse punktides b ja c nimetatud summade kindlaksmääramisel.
(4)

Euroopa Toiduohutusamet (edaspidi „toiduohutusamet”) jõudis oma 8. märtsi 2006. aasta arvamuses järeldusele, et käärimissaadus Aspergillus oryzae NRRL 458 (Amaferm) ei mõju kahjulikult ei loomade ega inimeste tervisele ega keskkonnale. ( 2 ) Toiduohutusamet jõudis ka järeldusele, et nimetatud käärimissaadus ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada sellele loa andmise. On tõestatud, et Amaferm mõjub lüpsilehmade piimaannile soodsalt. Toiduohutusameti arvamuses soovitatakse asjakohaseid vahendeid kasutajate ohutuse tagamiseks, seevastu turustusjärgse järelevalve erinõudeid ei peeta vajalikuks. Nimetatud arvamusega kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
(6)

On esitatud uued andmed, millega toetatakse loa taotlemist lüpsikitsede ja lüpsilammaste puhul. Euroopa Toiduohutusamet (edaspidi “toiduohutusamet”) otsustas oma 12. juuli 2006. aasta arvamuses, et Saccharomyces cerevisiae (NCYC Sc 47) ei mõju kahjulikult loomade ja inimeste tervisele ega keskkonnale. ( 9 ) Toiduohutusamet jõudis ka järeldusele, et nimetatud täiendava loomaliigi puhul ei põhjusta valmistise kasutamine muid ohte, mis võiksid määruse (EÜ) nr 1831/2003 artikli 5 lõike 2 alusel välistada selle lubamist. Kõnealuse arvamuse kohaselt võib nimetatud valmistise kasutamine märgatavalt parandada lüpsikitsede ja lüpsilammaste piimaandi. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas. Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
(6)

On esitatud uued andmed, millega toetatakse loa taotlemist hobuste puhul. Euroopa Toiduohutusamet (edaspidi “toiduohutusamet”) otsustas oma 12. septembri 2006. aasta arvamuses, et Saccharomyces cerevisiae (NCYC Sc 47) ei mõju kahjulikult loomade ja inimeste tervisele ega keskkonnale ( 9 ). Toiduohutusamet jõudis ka järeldusele, et nimetatud täiendava loomaliigi puhul ei põhjusta valmistise kasutamine muid ohte, mis võiksid määruse (EÜ) nr 1831/2003 artikli 5 lõike 2 alusel välistada selle lubamist. Kõnealuse arvamuse kohaselt aitab valmistise kasutamine soodustada kiudainete seedumist hobustel. Toiduohutusameti arvates ei ole vaja turustusjärgse järelevalve erinõudeid. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruannet söödalisandi analüüsimeetodi kohta söödas. Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
(3)

Tõendid näitavad, et liikmesriikide ressurssidest ei piisa veel määrusest (EÜ) nr 2371/2002 tulenevate kohustuste täitmiseks. Ühenduse abi on liikmesriikidele vaja eelkõige selleks, et siluda liikmesriikide kalanduse kontrollis ja järelevalves esinevaid erinevusi.
c)

vase tootmisel tekkiv keemiliselt stabiliseeritud, kõrge rauasisaldusega (üle 20 %) šlakk, mis on töödeldud enamasti ehituses või abrasiivmaterjalide puhul kasutatavate tööstuslike spetsifikaatide kohaselt (nt DIN 4301 ja DIN 8201)
(52)

Pärast esialgsete järelduste teatavakstegemist ei nõustunud üks importija ajutise määruse põhjenduses 148 esitatud teatavate hinnangutega. Ta seadis kahtluse alla eelduse, et i) dumpinguvastaste meetmetega kaasnev koormus jaguneb ühtlaselt importijate, jaemüüjate ja tarbijate vahel ning ii) impordi- ja jaemüügihinna vaheline juurdehindlus on ligikaudu 500 %. Väideti, et koormus jääb täies ulatuses tarbijate kanda, kuna importijate marginaal on juba praegugi madal ja on vähetõenäoline, et jaemüüjad vähendavad oma marginaali, kuigi see on märkimisväärne. Juurdehindlusega seoses väideti, et 6,53-eurose hinnaga imporditud triikimislaud (st keskmine ühiku dumpinguhind importimisel ühenduse piiril) pannakse jaemüüki hinnaga alla 35 euro, mis on triikimislaua keskmine jaemüügihind ühenduse turul, ning seega on keskmistel jaemüügi- ja impordihindadel põhinev analüüs eksitav ja näitab ebarealistlikke marginaale. Lisaks märgiti, et tehtud arvutustes ei võetud arvesse käibemaksu. Kõnealuse importija väidete järgi oleks kogu juurdehindlus pigem maksimaalselt 300 %.
(6)

Ühise kaubanduspoliitika alusel tehtud otsuste tõttu tuleks ette näha, et CN-koodide 1902 11 00 ja 1902 19 alla kuuluvatele Ameerika Ühendriikidesse eksporditavatele makarontoodetele tuleb lisada sertifikaat, kuhu on märgitud, et need eksporditakse seestöötlemise protseduuri tulemusena, või sertifikaat, kuhu on märgitud, et need tooted vastavad toetuse määra saamise tingimustele, mida kohaldatakse nende valmistamiseks kasutatud teraviljasektori põhitoodete suhtes Ameerika Ühendriikidesse eksportimisel. Nimetatud makarontooted võivad olla valmistatud teraviljasektori põhitoodetest, millest osa on kuulunud seestöötlemise korra alla ja millest osa on olnud ühes asutamislepingu artikli 23 lõikes 2 osutatud seisukorras. Seetõttu tuleks ette näha, et ühele Ameerika Ühendriikidesse eksporditavale makarontoodete kogusele võib lisada ainult ühe nimetatud sertifikaatidest.
(2)

Tühistatud on eelkõige tasandustoetuse kava käsitlevad eeskirjad. Banaanituru toimimise jälgimiseks on komisjonil siiski vaja ka edaspidi saada teavet ühenduses toodetud banaanide tootmise ja turustamise kohta. On vaja kehtestada eeskirjad, milles sätestatakse, kuidas liikmesriigid peaksid komisjonile sellist teavet edastama. Selline teabeedastus peaks olema võrreldav eelmise korra kohaselt edastatud teabega, kuid muudetud samaaegselt võimalikult lihtsaks. Komisjoni 9. detsembri 2005. aasta määruse (EÜ) nr 2014/2005 (ühendusse banaanide importimise korra raames väljastatavate litsentside kohta, ühise tollitariifistiku kohase tollimaksumääraga maksustatud ja vabasse ringlusesse lubatud banaanide importimiseks) ( 2 ) artikli 2 lõike 1 punkti d kohast teabeedastamist käsitlev säte on muutunud tarbetuks ja seepärast tuleks see välja jätta. Seetõttu tuleks määrust (EÜ) nr 2014/2005 muuta.
(2)

Numeratsiooniressursside ühtlustamine on vajalik, et võimaldada lõppkasutajatele juurdepääs eri liikmesriikides pakutavatele kõnealustele teenustele, kasutades sama numbrit. Kombinatsiooniga “sama number – sama teenus” tagatakse, et igas liikmesriigis pakutav konkreetne teenus on alati seotud konkreetse numbriga ühenduse piires. Sellega tagatakse teenusele üle-euroopaline identiteet, millest saavad kasu Euroopa kodanikud, kes teavad, et sama numbrit valides saavad nad juurdepääsu samadele teenustele eri liikmesriikides. Kõnealuse meetmega soodustatakse üle-euroopaliste teenuste arengut.
(5)

Sõidukite isiklikuks tarbeks kasutamist on raske täpselt määratleda ja isegi kui see on võimalik, on selline mehhanism tihti koormav. Taotletud meetmete kohaselt tuleks selliste sõidukite kuludega seotud mahaarvatav käibemaks, mida ei kasutata ainult ettevõtluse tarbeks, mõningate eranditega, kehtestada ühtse protsendimäärana. Praegu olemasoleva teabe alusel on Itaalia ametiasutused seisukohal, et 40 % määr on põhjendatud. Selleks et vältida topeltmaksustamist, tuleb piirangu rakendusalas tühistada nõue arvestada käibemaksu sõidukite isiklikuks tarbeks kasutamise korral. Kõnealused meetmed on põhjendatud vajadusega lihtsustada käibemaksu kogumise menetlust ja vältida ebaõigest arvepidamisest tulenevat kõrvalehoidumist.
(10)

Kõnealuste taotluste hindamine on näidanud, et on vaja teatavaid meetmeid, et kaitsta töötajaid käesoleva määruse lisades sätestatud söödalisanditega kokkupuutumise eest. Selline kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) ( 8 ) kohaldamisega.
(1)

Rahvusvahelise Mereuurimise Nõukogu (ICES) hiljutiste teadusuuringute tulemused on näidanud, et tursavaru Läänemere ICESi alarajoonides 25–32 on vähenenud tasemeni, kus varu taastootmisvõime on väike, ning et varu ei kasutata säästvalt.
(1)

Rahvusvaheline Mereuurimise Nõukogu (ICES) on oma hiljutistes teadussoovitustes viidanud sellele, et Põhjamere lesta- ja merikeelevarude kalastussuremus on ületanud taseme, mille ICES on kindlaks määranud kooskõlas ettevaatusprintsiibiga, ning et kalavarusid ohustab ebasäästlik püük.
(1)

Rahvusvahelise Mereuurimise Nõukogu (ICES) hiljutised teadussoovitused on viidanud sellele, et merikeelevarud ICESi rajoonis VIIe on kalapüügi tõttu ilmutanud suremusenäitajaid, mis on kahandanud suguküpsete kalade hulga meres piirini, kus kalavarud ei pruugi olla suutelised taastootmiseks ja neid varusid ähvardab seega hävimine.
(8)

Ühenduse nõuetega samaväärsete tagatiste esitamiseks peavad kolmandad riigid, kust liikmesriikidel on lubatud importida liigi Gallus gallus sugu- ja produktiivlinde, haudemune ja ühepäevaseid tibusid, kinnitama, et päritolukarja suhtes on kohaldatud salmonella kontrolli programmi ja et karja on kontrollitud inimese terviseohutuse seisukohalt oluliste salmonella serotüüpide suhtes niipea, kui nõudeid kohaldatakse ühenduse erinevate kodulindude populatsioonide suhtes.
(4)

Iirimaa õigusakt European Communities (Good Agricultural Practice for the Protection of Waters) Regulations, 2006 (Statutory instrument No 378 of 2006), millega rakendatakse direktiivi 91/676/EMÜ, kehtib ka taotletud erandi suhtes.
(5)

Põllumajanduses fosfori kasutamist käsitlevas õigusaktis (The Phosphorus (Use in Agriculture) Regulations (Northern Ireland) 2006) on sätestatud meetmed fosfaatväetiste kasutamiseks põllumajandusmaal, et vältida vee reostamist. Kõnealuste määrustega keelatakse keemiliste väetiste kasutamine, välja arvatud juhul, kui tõendatakse, et asjaomase koguse kasutamine ei ületa põllukultuuride väetisevajadust; sel juhul on vaja muu hulgas hinnata mullaviljakust keemilise analüüsi teel.
(10)

Käesolevas otsuses tuleb esitada sidusrühmadega peetavate arutelude töörühma liikmete käsutuses oleva teabe avalikustamise eeskirjad. Need eeskirjad kehtivad ilma et need piiraks komisjoni turvaeeskirju, mis on sätestatud komisjoni 29. novembri 2001. aasta otsuse 2001/844/EÜ, ESTÜ, Euratom (millega muudetakse komisjoni kodukorda) ( 4 ) lisas.
(4)

Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva otsuse vastuvõtmisel ja see ei ole tema suhtes siduv ega kohaldatav. Arvestades et käesolev otsus põhineb Schengeni acquis’l Euroopa Ühenduse asutamislepingu kolmanda osa IV jaotise alusel, otsustab Taani kõnealuse protokolli artikli 5 kohaselt kuue kuu jooksul pärast seda, kui nõukogu on käesoleva otsuse vastu võtnud, kas ta rakendab seda oma siseriiklikus õiguses.